**Tikkurilan Palloseura ry**

**TIPS T08 SALAMAT - Vanhempien säännöt 2015**

*Sääntöjen laatiminen perustuu Suomen Palloliiton Urheilun Pelisäännöt -ohjeisiin.*

*Me, Salamien toiminnassa mukana olevien pelaajien vanhemmat,*

*olemme kirjanneet ja hyväksyneet nämä säännöt. Uuden pelaajan liittyessä joukkueeseen sitoutuvat vanhemmat noudattamaan näitä sääntöjä.*

1. Yhteinen tavoitteemme kaikessa toiminnassa on positiivinen suhtautuminen liikuntaan, sekä pelaajien, joukkueen vastuuhenkilöiden ja vanhempien välisen yhteistyön sekä hyvän hengen vaaliminen.

2. Joukkueenjohtajan, vastuuvalmentajan, taloudenhoitajan, huoltajan ja muiden ns. taustojen tehtävät ovat vastuutehtäviä, joihin valitaan vapaaehtoisuuteen perustuen.

3. Pidämme yllä hyvää henkeä vanhempien keskuudessa. Kunnioitamme sitä, että toimihenkilöt tekevät oman osuutensa vapaaehtoisina. Emme jää hautomaan kehittämistä vaativia seikkoja, vaan annamme rakentavan palautteen tai kehitysehdotuksen ajoissa.

4. Joukkueen keskeinen tiedotuskanava on Nimenhuuto / sähköposti. Sähköposti on tiedotus-, ei keskustelukanava. Kaikki keskustelut käydään kasvotusten.

5. Keskustelut valmentamisen ja pelaamisen linjauksista ja menetelmistä käydään harjoitusten ulkopuolella.

6. Joukkueen kausimaksut maksetaan aina kolme kuukautta etukäteen siten, että eräpäivänä on kuun 15. päivä mennessä.

Muiden maksujen osalta, kuten mahdolliset turnaus- ja leirimaksut sekä seuramaksut, määrätään eräpäivästä erikseen.

Tilapäisistä maksuvaikeuksista tulee ilmoittaa mahdollisimman aikaisin, ja maksuista sopia taloudenhoitajan ja/tai joukkueenjohtajan kanssa. Mikäli pelaajan kuukausimaksuja laiminlyödään eikä maksujen viivästymisestä oma-aloitteisesti sovita, joudutaan pelaaja sulkemaan joukkueen toiminnasta tilapäisesti.

7. Vanhemmat vastaavat pelaajan asianmukaisesta varustautumisesta harjoituksissa, peleissä ja matkoilla. Pinnit ja korvakorut jäävät turvallisuussyistä kentän laidalle.

8. Kiroilu, tupakointi, nuuskaaminen ja alkoholin käyttö on lähtökohtaisesti kiellettyä kaikessa joukkueen toiminnassa lasten nähden/kuullen.

9. Pelejä koskien noudatamme seuraavia sääntöjä:

a. Noudatamme Suomen Palloliiton Kaikki Pelaa -sääntöjä.

b. Kapteenin paikan ja vastustajan viirin saamisen määrittää valmentaja. Aivan aluksi kapteenin paikka ja viirin saaminen määrittyvät vuorotteluperiaatteella, myöhemmin aktiivisuuden ja pelissä onnistumisen perusteella (tällöinkin pyritään tasapuolisuuteen).

c. Tapahtumissa herkut tai snacksit syödään vasta viimeisen pelin jälkeen.

d. Annamme työrauhan joukkueen vastuuhenkilöille ja kunnioitamme vastustajia.

e. Vanhempien paikka peleissä on kentän vastapuolella pelaaja-aitioon nähden. Pelaajien seurassa ovat vain valmentajat ja nimetty huoltaja.

f. Vanhempien tehtävä on runsas, reilu ja tasapuolinen kannustaminen.

g. Harjoittelemme loukkaantumisten sattuessa seuraavaa vastuu- ja tapahtumaketjua:

Nimetty huoltaja noutaa pelaajan tarvittaessa kentältä, paikkaa vammat ja lohduttaa. Valmentaja keskittyy pelin ohjaamiseen. Vanhempi tulee lohduttamaan lastaan vasta kentältä noutamisen jälkeen, ja vain sen ollessa tarpeen.

h. Vanhempien puuttuminen valmentamiseen tai pelaajien ja tuomarien toimintaan peleissä on ankarasti kiellettyä. Keskustelut ja palautteenanto tapahtuvat pelien ulkopuolella.

Vantaalla 12.3.2015 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_